

**REPUBLIKA HRVATSKA**

**OSNOVNA ŠKOLA ANTUNA BAUERA**

 **Vukovar**

KLASA: 112-01/21-01/66

URBROJ: 2188-97-01/-21-01

Vukovar,06.listopada 2021.

Na temelju Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 - RUSRH, 152/14, 7/17, 68/18, 98/19 i 64/20), ravnatelj Osnovne škole Antuna Bauera, Vukovar, raspisuje

**NATJEČAJ**

**za prijavu kandidata za obavljanje poslova pomoćnika u nastavi u**

**Osnovnoj školi Antuna Bauera, Vukovar**

**I.**

**OPĆI PODACI:**

Broj pomoćnika u nastavi: 1 izvršitelja/ice

Mjesto rada: Osnovna škola Antuna Bauera, Vukovar

Radno vrijeme: 25 sati tjednog ukupnog radnog vremena (nepuno radno vrijeme)

Vrsta ugovora: Ugovor o radu na određeno vrijeme (najdulje do kraja nastavne 2021./2022. godine)

**II.**

**UVJETI:**

* Završeno najmanje četverogodišnje srednjoškolsko obrazovanje
* Da ne postoje zapreke za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi
* Potvrda o završenom osposobljavanju i stečena djelomična kvalifikacija

za pomoćnika u nastavi

Osim navedenih uvjeta kandidati moraju ispunjavati i sljedeći opći uvjet:

* Punoljetnost

Na natječaj se mogu javiti osobe oba spola.

-------

Kandidat koji se pozivaju na pravo prednosti pri zapošljavanju prema posebnim propisima dužan je u prijavi na natječaj prema jednakim uvjetima pozvati se na to pravo i dostaviti sve dokaze o ostvarivanju prava prednosti pri zapošljavanju na koje se poziva.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

**III.**

**OPIS POSLOVA POMOĆNIKA U NASTAVI:**

Poslovi pomoćnika u nastavi su:

* Potpora u komunikaciji i socijalnoj uključenosti,
* Potpora u kretanju,
* Potpora pri uzimanju hrane i pića,
* Potpora u obavljanju higijenskih potreba,
* Potpora u obavljanju školskih aktivnosti i zadataka,
* Suradnja s učiteljima/nastavnicima i vršnjacima učenika u razredu te
* Poslovi specifični za funkcioniranje pojedinih učenika ili skupine učenika.

**IV.**

**DODATNA ZNANJA I VJEŠTINE:**

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**V.**

**ODABIR KANDIDATA:**

Ravnatelj odlučuje o kandidatu za kojeg će zatražiti prethodnu suglasnost Školskog odbora.

**VI.**

**UGOVORNI UVJETI:**

S odabranim pomoćnikom u nastavi škola će sklopiti ugovor o radu na određeno vrijeme kojim će se definirati međusobna prava i obveze. Radno vrijeme bit će određeno sukladno individualnim potrebama učenika s teškoćama u razvoju kojem će pomoćnik u nastavi pružati asistenciju za vrijeme nastave i izvanučioničkih aktivnosti.

**VII.**

**POSTUPAK PRIJAVE:**

Kandidati koji se prijavljuju za radno mjesto pomoćnika u nastavi dužni su priložiti sljedeće dokumente:

* Zamolba vlastoručno potpisana
* Životopis
* Dokaz o stečenoj stručnoj spremi
* Dokaz o državljanstvu
* Uvjerenje da kandidat nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakon o odgoju i obrazovanju u osnovnoj i srednjoj školi (ne starije od 6 (šest) mjeseci od dana objave ovog natječaja)
* Elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje
* Potvrda o završenom osposobljavanju i stečena djelomična kvalifikacija

za pomoćnika u nastavi

Isprave se prilažu u neovjerenim preslikama.

Rok za podnošenje prijava je osam dana od dana objave Natječaja na mrežnim stranicama i oglasnoj ploči Hrvatskog zavoda za zapošljavanje Vukovar, oglasnoj ploči i mrežnoj stranici Osnovne škole Antuna Bauera, Vukovar .

Nepravodobne i nepotpune prijave neće se razmatrati.

Prijavom na natječaj kandidat daje privolu Osnovnoj školi Antuna Bauera, Vukovar, da njegove osobne podatke obrađuje u svrhu provođenja natječaja za zapošljavanje.

Natječajnu dokumentaciju ne vraćamo.

Kandidati će o rezultatima natječaja biti obaviješteni putem mrežne stranice Osnovne škole Antuna Bauera, Vukovar (<http://os-abauera-vu.skole.hr>), najkasnije u roku od 15 dana od dana sklapanja ugovora o radu s odabranim kandidatom.

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski spol.

**VIII.**

**DOSTAVA PRIJAVA:**

Prijave s potrebnom dokumentacijom dostaviti na adresu:

**Osnovna škola Antuna Bauera**

**Augusta Šenoe 19, 32000 Vukovar, s naznakom: „POMOĆNIK U NASTAVI“.**

 Ravnatelj:

 Zlatko Milić,educ.math.et inf.